**Jonas Forsang** (født 1980), kjent under artistnavnet **Apollo**, er en norsk musiker, journalist, forlegger, forfatter og forretningsmann fra Bekkelaget i Oslo.

Musiker
-------

Jonas Forsang var, under artistnavnet Apollo, en av aktørene blant norskspråklige rap-artister på 2000-tallet, sammen med grupper som Klovner i Kamp, Tungtvann og Pen Jakke. I 2002 ble debutalbumet *Mine damer og herrer* utgitt på Universal. Albumet ble Spellemann- og Alarmprisnominert i kategorien beste hiphop-album. I 2004 utga han oppfølgeren *Satan's sirkus* (Universal).

Han startet senere rockebandet Yoga Fire. I 2009 vant han MTV Europe Music Awards i kategorien beste norske artist med Yoga Fire. De ble også nominert i kategorien Best European Act. Med Yoga Fire vant han også Spellemannprisen 2010 i klassen musikkvideo.

Journalist
----------

Forsang har jobbet som journalist for en rekke norske aviser og magasiner, og har blant annet vært tilknyttet featureavdelingen til Dagens Næringsliv i flere år. 

I 2011 var han med på store deler av flukten til kokaindømte Stina Brendemo Hagen i den såkalte «Boliviasaken». Hans reportasje fra flukten fikk mye omtale etter at Hagens bolivianske advokat påstod at Forsang hadde vært delaktig i å bistå Hagen under flukten.

Forfatterskap
-------------

I 2015 var han medforfatter på Petter A. Stordalens selvbiografi, *Jeg skal fortelle deg min hemmelighet* (Pilar forlag). Boka regnes som Norges mest solgte biografi gjennom tidene. I 2018 var han forfatter av Gunhild Stordalens selvbiografi *Det store bildet* (Pilar forlag) og Petter Northugs selvbiografi *Min historie* (Pilar forlag).

Jonas Forsang var forlegger i Strawberry Publishing AS, som han grunnla og eide sammen med Petter A. Stordalen, Jørn Lier Horst og Magnus S. Rønningen. Forlagshuset bestod av forlagene Pilar, Capitana, Armada, Canoa, Bastion, Anemone og Capitana.

De hadde også forlag i Sverige og Danmark, før disse ble solgt i 2020 til det svenske forlagshuset Bonnier. I 2020 ble det kjent at de også solgte en majoritetsandel av Strawberry Publishing til Bonnier. Forlaget byttet i januar 2022 navn til Bonnier Norsk Forlag AS, og i mars 2022 ble det kjent at Forsang hadde solgt seg helt ut av forlaget.[]

Forsang er medgründer og eier av flere andre norske selskaper, blant andre Karnov Group Norway AS. Han innehar i tillegg flere styreverv.

Forsang er gift med motepersonlighet og podkaster Vanessa Rudjord.

Diskografi
----------

### Album

* *Scenario EP* (Rar), 2000
* *Mine damer og herrer* (Universal), 2001
* *Satan's sirkus* (Universal), 2004
* *Fuck you eller penga tilbake* med Yoga Fire (MTG Music), 2009
* *Opp som en konge* (MTG Music), 2012

Bibliografi
-----------

* *Rom* 13 (Forlaget Press), 2012
* *Jeg skal fortelle deg min hemmelighet* (Aller), 2015
* *Det store bildet* (Pilar forlag), 2018
* *Northug – Min historie* (Pilar forlag), 2018

Referanser
----------

1. ↑  «Apollo kan bli stjerne». *www.vg.no*. Besøkt 12. oktober 2020.
2. ↑  «Nominert til Spellemann». *vg.no*. 6. januar 2003. Besøkt 30. desember 2023.
3. ↑  «Alarm-kandidatene er klare». *ballade.no*. 3. desember 2002. Besøkt 30. desember 2023.
4. ↑  «Yoga Fire vant MTV-pris - og kan vinne enda en statuett». *www.vg.no*. Besøkt 12. oktober 2020.
5. ↑  «Yoga Fire vant Spellemann med billigvideo». *vg.no*. 5. mars 2011. Besøkt 30. desember 2023.
6. ↑
7. ↑  Redaksjonen (9. oktober 2016). «Stordalen slår knockout på røkla». *Finansavisen* **(norsk)**. www.hegnar.no. Besøkt 12. oktober 2020.
8. ↑  Neraal, Anders (6. februar 2020). «Pilar Forlag». *Store norske leksikon*. Besøkt 12. oktober 2020.
9. ↑  Neraal, Anders (16. september 2020). «Strawberry Publishing». *Store norske leksikon*. Besøkt 12. oktober 2020.
10. ↑  Støre, Maria; Christensen, Siri B.; Sandblad, Mattis; Norli, Camilla; Viskjer, Nora (4. juni 2022). «Vanessa Rudjord og Jonas Forsang gifter seg på eksklusivt slott i Paris». *VG* **(norsk)**. Besøkt 20. februar 2024.

Eksterne lenker
---------------

* (en) Jonas Forsang på MusicBrainz Rediger på Wikidata

* (en) Jonas Forsang på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** MusicBrainz **·** MusicBrainz
 |